Atlete mik na nog medaljes by AfrikaspeleArgieffoto: Pixabay Ná Zingi Chabungu se brons medalje in die driesprong-item, sal alle oë weer eens op Suid-Afrika se atlete by die Afrikaspele wees, met verskeie finale wat vir vandag geskeduleer is. Die hoogtepunt sal waarskynlik die 100 m-eindstryd wees met Tebogo Mamahi, Thandolwenkosi Dlodlo en Chederick van Wyk wat sal poog om die Suid-Afrikaanse vlag dapper te laat wapper. Julia du Plessis sal in aksie wees in haar hoogspring-finaal, terwyl Kyle Blignaut en Orazio Cremona in die gewigstoot-eindstryd te siene sal wees. In ander velditems sal Chené Pretorius haar beste in die hamergooi-finaal gee. Intussen het Suid-Afrika gemengde welslae op die pluimbalbaan gehad. Ruan Snyman het 2 – 1 teen Nigerië se Habeeb Bello verloor, terwyl Megan de Beer 2 – 0 teen Dorcas Adesokan verloor het. Gelukkig het Johanita Scholtz haar wedstryd gewen, terwyl Suid-Afrika een dubbelspelwedstryd gewen het, en die ander een verloor het. Chanel Simmonds het haar onoorwonne lopie op die tennisbaan voortgesit toe sy Nigerië se Barakat Quidre 6 – 2 en 6 – 2 gewen het. Suid-Afrika is nog tweede op die medalje-punteleer. Egipte is eerste, terwyl Marokko in die derde plek is.